**Ministru kabineta rīkojuma projekta “Par Latvijas Republikas**

**pārstāvju grupu Kopīgajā Latvijas - Flandrijas Komisijā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1996.gada 5.martā parakstītā Latvijas Republikas un Flandrijas sadarbības līguma (turpmāk – Sadarbības līgums) 10.pants, kurš nosaka, ka Sadarbības līguma īstenošanai abas Puses nodibina Kopīgu Latvijas - Flandrijas Komisiju.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Sadarbības līguma 10.pantu ir nodibināta Kopīga Latvijas - Flandrijas Komisija (turpmāk – Komisija), kuras uzdevums ir sagatavot un parakstīt sadarbības programmu nākamajam periodam, lemjot par sadarbības nosacījumiem un kopīgiem projektiem tādās jomās kā uzņēmējdarbība, ārējā tirdzniecība, lauksaimniecība, zivsaimniecība un mežsaimniecība, vide, daba un enerģētika, transports, zinātne, pētniecība un inovācijas, nodarbinātība un profesionālā izglītība, kultūra, radošais sektors, jaunatne, labklājība un sabiedrības veselība, izglītība u.c. Šī Komisija sasauc sapulci katru otro vai trešo gadu, pārmaiņus Briselē un Rīgā. Ar Ministru kabineta 2016.gada 29.marta rīkojumu Nr.237 “Par Latvijas Republikas pārstāvju grupu Kopīgajā Latvijas – Flandrijas komisijā” ir izveidota Latvijas pārstāvju grupa darbam Komisijā. Ņemot vērā, ka vairāku ministriju personālsastāvā ir notikušas izmaiņas, Ārlietu ministrija ir izstrādājusi Ministru kabineta rīkojuma projektu “Par Latvijas Republikas pārstāvju grupu Kopīgajā Latvijas - Flandrijas Komisijā” ar kuru tiks aktualizēts Latvijas pārstāvju grupas sastāvs Komisijā. Ārlietu ministrija, Ekonomikas ministrija, kā arī Vides aizsardzības un reģionālās attīstības ministrija ir deleģējušas jaunus pārstāvjus dalībai Latvijas pārstāvju grupā. Ārlietu ministrija kā Sadarbības līguma izpildes koordinējošā institūcija plāno tuvākajā laikā sasaukt Latvijas puses pārstāvju grupu, lai novērtētu līdzšinējo sadarbību kopš pēdējās Kopīgās Latvijas - Flandrijas Komisijas sēdes 2014.gada 15.maijā un definētu prioritātes nākamajiem gadiem. Nākamā Kopīgās Latvijas - Flandrijas Komisijas sēde tiek plānota 2018.gada sākumā. |
| 3. | Projektā izstrādē iesaistītās institūcijas | Ārlietu ministrija. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ar rīkojuma projekta “Par Latvijas Republikas pārstāvju grupu Kopīgajā Latvijas - Flandrijas Komisijā” apstiprināšanu zaudēs spēku Ministru kabineta 2016.gada 29.marta rīkojums Nr.237 “Par Latvijas Republikas pārstāvju grupu Kopīgajā Latvijas - Flandrijas komisijā” (Latvijas Vēstnesis, 2016, 62.nr.). |
| 2. | Atbildīgā institūcija | Ārlietu ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | 1996.gada 5.martā parakstītā Latvijas Republikas un Flandrijas sadarbības līguma 10.panta izpilde. |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Ekonomikas ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Veselības ministrija, Vides aizsardzības un reģionālās attīstības ministrija un Zemkopības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistīto institūciju funkcijas un institucionālo struktūru. |
| 3. | Cita informācija | Nav. |

*Anotācijas II, III un VI sadaļa – Projekts šīs jomas neskar.*

Ārlietu ministrs E. Rinkēvičs

Vīza: valsts sekretārs A. Pildegovičs

L.Kalēja, 67016465

linda.kaleja@mfa.gov.lv